Diari Oficial de la Generalitat Valenciana


Sumari del DOGV 7583, del 31-07-2015 (2015/6786)

RESOLUCIÓ de 20 de juliol de 2015, de la Conselleria d'Educació, Investigació, Cultura i Esport, per la qual s'acorda la revocació de l'autorització per cessament d'activitats al centre privat d'Educació Infantil Tic Tac FIICV de Paterna.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7583

Data del DOGV
:   31-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/6786


Data del document
:   20-07-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 de juliol de 2015, de la Conselleria d'Educació, Investigació, Cultura i Esport, per la qual s'acorda la revocació de l'autorització per cessament d'activitats al centre privat d'Educació Infantil Tic Tac FIICV de Paterna. [2015/6786]  
Vist l'expedient de revocació de l'autorització per cessament d'activitats del centre privat d'Educació Infantil Tic Tac FIICV, amb codi 34215086, de Paterna, incoat d'ofici per l'Acord de 3 de febrer de 2015, de la Direcció General de Centres i Personal Docent, publicat en el Diari Oficial de la Comunitat Valenciana número 7482, de 10 de març de 2015, sense que la titularitat del centre, Fundación para la Innovación de la Infancia de la Comunidad Valenciana, haja presentat cap escrit d'al·legacions.  
Atés que consta en l'expedient l'informe favorable de la Inspecció Educativa, de data 10 de desembre de 2014, emés a sol·licitud del Servici de Centres Privats Concertats i Centres Privats, en què s'acredita el cessament efectiu de l'activitat.  
Atés que consta en l'expedient un informe de l'Ajuntament de Paterna que diu que en la sessió ordinària celebrada pel Ple de l'Ajuntament, el dia 30 de juliol de 2014, es va adoptar l'acord següent: presa de raó pel Ple de l'Ajuntament de la dissolució de l'entitat Fundación para la Innovación de la Infancia de la Comunidad Valenciana, així com de les seues activitats com a suport de l'Escola Infantil Tic Tac, i considerant que el centre privat d'Educació Infantil Tic Tac FIICV, de titularitat de la Fundación para la Innovación de la Infancia de la Comunidad Valenciana, de Paterna, actualment està tancat i sense funcionament de cap tipus, dóna lloc per a continuar amb el procediment que determina la normativa per a la revocació de l'autorització administrativa per cessament d'activitats.  
Atés que el cessament d'activitats docents no comporta cap greu perjuí per a l'interés públic i que l'extinció de l'autorització que es concedix al centre privat d'Educació Infantil Tic Tac FIICV, amb codi 60673026, de Paterna, tindrà efectes a partir del curs 2015-2016.  
Vista la Llei Orgànica 8/1985, de 3 de juliol, reguladora del dret a l'educació (BOE 159, 04.07.1985); la Llei Orgànica 2/2006, de 3 de maig, d'Educació (BOE 106, 04.05.2006), i el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries (BOE 86, 09.04.1992), modificat pel Reial Decret 131/2010, de 12 de febrer (BOE 62, 12.03.2010).  
Vista la proposta del director general de Centres i Personal Docent de data 9 de juliol de 2015, de conformitat amb esta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat, i del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, resolc:  
  
  
Primer  
L'extinció de l'autorització per cessament d'activitats docents, a partir del curs 2015-2016, del centre docent privat següent:  
Codi del centre: 82294861.  
Denominació genèrica del centre: centre privat d'Educació Infantil  
  
Denominació específica del centre: Tic Tac FIICV.  
Domicili: c/ Charles Robert Darwin, núm.2-B (Parc Tecnològic).  
  
Localitat: Paterna (46077).  
Província: València.  
Titular: Fundación para la Innovación de la Infancia de la Comunidad Valenciana.  
Ensenyances que el centre té autoritzades: Educació Infantil (primer i segon cicle).  
Ensenyances per a les quals s'extingix l'autorització: Educació Infantil (primer i segon cicle).  
Segon  
Esta extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
Esta resolució tindrà efectes des de l'endemà de ser publicada en el Diari Oficial de la Comunitat Valenciana; no obstant això, els seus efectes es consideren referits a partir del curs escolar 2015-2016.  
  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
Per a les persones interessades que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 20 de juliol de 2015.- El conseller d'Educació, Investigació, Cultura i Esport: Vicent Marzà Ibáñez.